|  |  |
| --- | --- |
| Ε.Ε. **Παρ. III(I)**  **Αρ. ~~3603~~…….., ~~17.5.2002~~** | **Κ.Δ.Π. ~~237/2002~~………/2023** |
|  |  |
| **Αριθμός ~~237~~…….** |  |
|  | Ο ΠΕΡΙ ΔΙΚΗΓΟΡΩΝ ΝΟΜΟΣ (ΚΕΦ. 2)  (όπως τροποποιήθηκε μέχρι σήμερα)  ΟΙ ΠΕΡΙ ΔΕΟΝΤΟΛΟΓΙΑΣ ΤΩΝ ΔΙΚΗΓΟΡΩΝ ΚΑΝΟΝΙΣΜΟΙ |
|  | (Κανονισμοί με βάση το άρθρο 24(1)(β) και (ιβ)) |
| Κεφ. 2. 42 του 1961  20 του 1963  46 του 1970  40 του 1975  55 του 1978  71 του 1981  92 του 1983  98 του 1984  17 του 1985  52 του 1985  9 του 1989  175 του 1991  212 του 1991  9(Ι) του 1993  56(Ι) του 1993  76(Ι) του 1995  3(Ι) του 1996  79(Ι) του 2000  31(Ι) του 2001  41(I) του 2002  180(Ι) του 2002  117(Ι) του 2003  130(Ι) του 2003  199(Ι) του 2004  264(Ι) του 2004  21(Ι) του 2005  65(Ι) του 2005  124(Ι) του 2005  158(Ι) του 2005  175(Ι) του 2006  117(Ι) του 2007  103(Ι) του 2008  109(Ι) του 2008  11(Ι) του 2009  130(Ι) του 2009  4(Ι) του 2010  65(Ι) του 2010  14(Ι) του 2011  144(Ι) του 2011  116(Ι) του 2012  18(Ι) του 2013  84(Ι) του 2014  92(Ι) του 2017  107(Ι) του 2018  6(Ι) του 2020  41(Ι) του 2020  83(Ι) του 2020  139(Ι) του 2020  200(Ι) του 2020  8(Ι) του 2021 | Το Συμβούλιο του Παγκύπριου Δικηγορικού Συλλόγου, ασκώντας τις εξουσίες που του δίνουν οι παράγραφοι (β) και (ιβ) του εδαφίου (1) του άρθρου 24 του περί Δικηγόρων Νόμου, εκδίδει, με την έγκριση της πλειοψηφίας της Γενικής Συνέλευσης των Δικηγόρων, τους ακόλουθους νέους Κανονισμούς. |
| Συνοπτικός τίτλος. Κ.Δ.Π. ~~142~~…../20~~13~~23. | 1 Οι παρόντες Κανονισμοί θα αναφέρονται ως οι περί Δεοντολογίας των**.** Δικηγόρων Κανονισμοί του ~~2002 μέχρι 2013~~ 2023 |
| Ερμηνεία. | 2. Στους παρόντες Κανονισμούς, εκτός εάν από το κείμενο προκύπτει διαφορετική έννοια, όλοι οι όροι έχουν την έννοια που αποδίδεται σ’ αυτούς από τον περί Δικηγόρων Νόμο. |
|  | ΓΕΝΙΚΕΣ ΔΙΑΤΑΞΕΙΣ |
| Πεδίον Εφαρμογής. | ~~3. Οι παρόντες Κανονισμοί θα έχουν εφαρμογή σε όλους τους δικηγόρους και στους ασκούμενους δικηγόρους, στο βαθμό και στην έκταση που αυτοί τυγχάνουν εφαρμογής.~~  3. Οι παρόντες Κανονισμοί εφαρμόζονται σε:   1. Δικηγόρους. 2. Εταιρείες Δικηγόρων. 3. Ασκούμενους δικηγόρους, εγγεγραμμένους δυνάμει των προνοιών του περί Δικηγόρων Νόμου Κεφ. 2. 4. Δικηγόρους, υπηκόους κράτους μέλους, που είναι εγκατεστημένοι και ασκούν το δικηγορικό επάγγελμα σε κράτος μέλος άλλο ή της Δημοκρατίας, που παρέχουν υπηρεσίες στην Δημοκρατία δυνάμει του Μέρους ΙΙΙΑ του περί Δικηγόρων Νόμου Κεφ. 2. 5. Δικηγόρους, υπηκόους κρατών μελών που ασκούν το επάγγελμα ως ελεύθεροι επαγγελματίες ή ως έμμισθοι σε δικηγορικό γραφείο στο κράτος μέλος καταγωγής και ασκούν τις δραστηριότητες του δικηγόρου μόνιμα στη Δημοκρατία και με τον επαγγελματικό τους τίτλο καταγωγής, σύμφωνα με τις διατάξεις του Μέρους ΙΙΙΒ του περί Δικηγόρων Νόμου Κεφ. 2. 6. Δικηγόρους στους οποίους παραχωρείται ειδική άδεια για άσκηση δικηγορίας στην Κύπρο δυνάμει των προνοιών του Άρθρου 7 του περί Δικηγόρων Νόμου Κεφ. 2. 7. Oι παρόντες Κανονισμοί θα ισχύουν και για Δικηγορικά Γραφεία.   3(Α). Όταν τελείται πειθαρχικό αδίκημα από νομικό πρόσωπο, πειθαρχική ευθύνη έχουν και τα φυσικά πρόσωπα που εντάσσονται σε οποιαδήποτε των υποπαραγράφων του Κανονισμού 3, τα οποία συνήργησαν στην τέλεση του πειθαρχικού αδικήματος από το νομικό πρόσωπο.  3(Β). Η αναφορά στους παρόντες Κανονισμούς σε «δικηγόρο» περιλαμβάνει όλα τα αναφερόμενα στο άρθρο 3 πρόσωπα.  3(Γ) Παράβαση οποιουδήποτε από τους παρόντες κανονισμούς συνιστά πειθαρχικό παράπτωμα. |
| Απαραίτητη συμπεριφορά. | 4. Ο δικηγόρος οφείλει να ~~έχει πάντοτε υπόψη ότι~~ υπηρετεί πρωτίστως τη δικαιοσύνη και να συνεργάζεται στην απονομή της. ~~Η βάση του επαγγελματικού αυτού καθήκοντος είναι η υπεράσπιση των δικαιωμάτων του πελάτη του στο μέτρο της ικανότητάς του, χωρίς φόβο και σε αυστηρή συμμόρφωση με την ισχύουσα περί Δικηγόρων νομοθεσία και τον ηθικό νόμο.~~  Υπερασπίζεται τα δικαιώματα του πελάτη του με εντιμότητα, στο μέτρο της ικανότητάς του, χωρίς φόβο και σε αυστηρή συμμόρφωση με την ισχύουσα νομοθεσία. |
| Τήρηση της τιμής του επαγγέλματος. | 5. Ο δικηγόρος οφείλει πάντοτε να τηρεί την τιμή και την αξιοπρέπεια του δικηγορικού επαγγέλματος, έχοντας υπόψη ότι αυτό αποτελεί λειτούργημα που διαμορφώθηκε με σκοπό να ανταποκριθεί στην ανάγκη απονομής της δικαιοσύνης και προστασίας των δικαιωμάτων και ελευθεριών του πολίτη. |
| Προσήλωση στις βασικές αρχές του Επαγγέλματος. | 6. Ο δικηγόρος έχει υποχρέωση προσήλωσης στις βασικές αρχές του δικηγορικού επαγγέλματος, που περιλαμβάνουν την εξυπηρέτηση της αλήθειας και του δικαίου με ανεξαρτησία, ελευθερία και αξιοπρέπεια. |
| ~~Καθήκον προς τα Δικαστήρια, πελάτη κ.τ.λ.~~  Καθήκοντα του δικηγόρου.. | 7. Ο δικηγόρος έχει υποχρέωση να ανταποκρίνεται στο ρόλο και στην αποστολή του η οποία του δημιουργεί καθήκοντα και πολλαπλές υποχρεώσεις ~~απέναντι~~  Ο δικηγόρος   1. οφείλει να τηρεί το καθήκον του προς την δικαιοσύνη και το Δικαστήριο· 2. πρέπει να ενεργεί προς το συμφέρον κάθε πελάτη· 3. πρέπει να ενεργεί πάντα με ειλικρίνεια, εντιμότητα και ακεραιότητα· 4. πρέπει να διατηρεί την ανεξαρτησία του· 5. δεν πρέπει να συμπεριφέρεται με τρόπο που εύλογα μπορεί να επηρεάσει την εμπιστοσύνη που το κοινό αποδίδει στον δικηγόρο ή στο επάγγελμα· 6. οφείλει να διατηρεί τις υποθέσεις του κάθε πελάτη εμπιστευτικές· 7. οφείλει να παρέχει ικανοποιητικό επίπεδο εργασίας και εξυπηρέτησης σε κάθε πελάτη· 8. δεν πρέπει να προβαίνει σε οποιεσδήποτε παράνομες διακρίσεις εις βάρος οποιουδήποτε ατόμου· 9. οφείλει να λαμβάνει εύλογα μέτρα για τη διαχείριση της πρακτικής του ή/και να εκτελεί τις εργασίες του επαγγέλματος με επάρκεια και με τέτοιο τρόπο ώστε να επιτυγχάνεται συμμόρφωση με τις νομικές και κανονιστικές του υποχρεώσεις.   Ο δικηγόρος οφείλει να τηρεί τα πιο πάνω καθήκοντα και υποχρεώσεις του απέναντι:  (i) Στα Δικαστήρια·  (ii) στον πελάτη·  (iii) στις αρχές ενώπιον των οποίων ο δικηγόρος παρίσταται ή εκπροσωπεί τον πελάτη του·  (iv) στο επάγγελμα και κάθε συνάδελφο ξεχωριστά·  (v) στο κοινό, για το οποίο ένα ελεύθερο και ανεξάρτητο επάγγελμα, που συνδέεται με το σεβασμό των κανόνων που αυτό το ίδιο έχει θέσει, αποτελεί ένα ουσιαστικό μέσο διαφύλαξης των δικαιωμάτων του ανθρώπου απέναντι στο Κράτος και στις άλλες αρχές·  (vi) στον Τοπικό Δικηγορικό Σύλλογο στην επαρχία του οποίου είναι εγγεγραμμένος και στον Παγκύπριο Δικηγορικό Σύλλογο.  7Β. Ο δικηγόρος δεν πρέπει να προβαίνει σε οποιαδήποτε ενέργεια προς άλλο δικηγόρο ή/και προς οποιοδήποτε άλλο πρόσωπο εάν γνωρίζει ή εύλογα όφειλε να γνωρίζει ότι αποτελεί παρενόχληση ή δυσμενή διάκριση βάσει φυλής, φύλου, θρησκείας, εθνικής καταγωγής, εθνικότητας, αναπηρίας, ηλικίας, γενετήσιου προσανατολισμού, ταυτότητας, φύλου, οικογενειακής κατάστασης ή κοινωνικο-οικονομικής κατάστασης. |
| Υποχρέωση αυστηρής τήρησης των Κανονισμών Δεοντολογίας. | 8. Ο κάθε δικηγόρος έχει υποχρέωση ~~αυστηρής τήρησης των κανόνων~~ να τηρεί αυστηρά τους κανόνες δεοντολογίας, οι οποίοι προορίζονται να εγγυηθούν και διασφαλίσουν τη δέουσα άσκηση του λειτουργήματός του, που αναγνωρίζεται ως αναγκαία και απαραίτητη για την ομαλή λειτουργία κάθε ανθρώπινης κοινωνίας. |
| Υποχρέωση τήρησης της ισχύουσας νομοθεσίας. | 9. Ο δικηγόρος έχει υποχρέωση τήρησης της εκάστοτε ισχύουσας νομοθεσίας. |
| Υποχρέωση ενημέρωσης του Παγκύπριου Δικηγορικού Συλλόγου | 10. Ο δικηγόρος έχει την υποχρέωση να ενημερώσει αμέσως τον Παγκύπριο Δικηγορικό Σύλλογο:   1. Στην περίπτωση που διωχθεί για ποινικό αδίκημα, το οποίο τιμωρείται με ποινή φυλάκισης πέραν των τριών ετών παραθέτοντας οποιεσδήποτε πληροφορίες ή/και έγγραφα που ενδεχομένως να ζητηθούν από τον Παγκύπριο Δικηγορικό Σύλλογο σε σχέση με το εν λόγω αδίκημα. 2. Στην περίπτωση έναρξης οποιασδήποτε διαδικασίας που δυνατόν να οδηγήσει σε πτώχευση ή διάλυση, ή εκκαθάριση, ή διορισμό παραλήπτη διαχειριστή της περιουσίας του. 3. Στην περίπτωση διαφαινόμενης αδυναμίας του να συνεχίσει να λειτουργεί ως δικηγόρος τους προσεχείς 6 μήνες. 4. Για οποιαδήποτε ουσιαστική αλλαγή στις πληροφορίες που καταγράφονται στο μητρώο του δικηγόρου. |
|  | ΓΕΝΙΚΕΣ ΑΡΧΕΣ |
| Ανεξαρτησία. | ~~10~~. 11. Ο δικηγόρος οφείλει πάντοτε να ενεργεί με απόλυτη ανεξαρτησία, απαλλαγμένη από κάθε μορφής εξάρτηση, ή πίεση, κυρίως αυτή που προέρχεται από δικά του συμφέροντα ή από εξωτερικές επιδράσεις, για την εκτέλεση ~~των~~ οποιωνδήποτε καθηκόντων του ανατίθενται. Η ανεξαρτησία στην άσκηση του δικηγορικού επαγγέλματος αποτελεί απαραίτητη προϋπόθεση για τη διασφάλιση της εμπιστοσύνης στη σχέση του προς τον πελάτη και έναντι της Δικαιοσύνης. Ο δικηγόρος πρέπει να ενεργεί σύμφωνα με τους κανόνες δεοντολογίας και ~~της~~ με επαγγελματικήηθική και δεν πρέπει να δίνει συμβουλή για ευαρέσκεια του πελάτη του ή ως αποτέλεσμα εξωτερικής πίεσης.  Ο δικηγόρος δεν πρέπει να προβαίνει σε οποιαδήποτε ενέργεια που θα μπορούσε εύλογα να εκληφθεί ως ενέργεια που υπονομεύει την ανεξαρτησία του δικηγόρου. Παραδείγματα ενεργειών που εύλογα θα μπορούσαν να εκληφθούν ως ενέργειες που υπονομεύουν την ανεξαρτησία του δικηγόρου περιλαμβάνουν, χωρίς περιορισμό τα ακόλουθα:  (α) δανεισμός χρημάτων από τον δικηγόρο σε οποιονδήποτε πελάτη, επαγγελματία πελάτη ή άλλο μεσάζοντα στο πλαίσιο πελατειακής σχέσης ή που να έχει οποιαδήποτε σχέση ή σύνδεση με αυτή,  (β) αποδοχή χρημάτων από τον δικηγόρο (είτε υπό μορφή δανείου είτε με άλλο τρόπο) από οποιονδήποτε πελάτη, επαγγελματία πελάτη ή άλλο μεσάζοντα, στο πλαίσιο πελατειακής σχέσης ή που να έχει οποιαδήποτε σχέση ή σύνδεση με αυτή εκτός εάν πρόκειται για (ι) αμοιβή για προς επαγγελματικές υπηρεσίες του δικηγόρου, (ιι) επιστροφή εξόδων ή εκταμιεύσεων που πραγματοποιήθηκαν για λογαριασμό του πελάτη, (ιιι) συνήθη εμπορική συναλλαγή με όρους πλήρους ανταγωνισμού.  (γ) Εγγύηση οποιασδήποτε μορφής ή συμφωνία αποζημίωσης προς όφελος οποιουδήποτε πελάτη ή συγγενή του πελάτη του μέχρι τρίτου βαθμού |
| Εμπιστοσύνη και ηθική ακεραιότητα. | 12. Ο δικηγόρος οφείλει να ενεργεί πάντοτε έχοντας υπόψη ότι οι σχέσεις εμπιστοσύνης δεν μπορούν να υφίστανται αν υπάρχει αμφιβολία σε σχέση με την εντιμότητα, την τιμιότητα, την ευθύτητα, την ειλικρίνεια και την ηθική ακεραιότητα του δικηγόρου, οι οποίες καθίστανται επαγγελματική υποχρέωση και καθήκον του και να μην επιτρέπει οποιαδήποτε ενέργεια, που θα μπορούσε εύλογα να εκληφθεί ότι τις υπονομεύει..  (1) Το ανωτέρω καθήκον συμπεριλαμβάνει, χωρίς επηρεασμό της γενικότητας πιο πάνω, τις εξής ενέργειες:  (α) την εν γνώσει ή απερίσκεπτη παραπλάνηση ή το να επιχειρήσει να παραπλανήσει οποιοδήποτε,  (β) την ενθάρρυνση οποιουδήποτε μάρτυρα να καταθέτει ψευδείς ή παραπλανητικούς ισχυρισμούς,  (γ) την αθέμιτη και με σκοπό επηρεασμού της μαρτυρίας πληρωμή ή προσφορά πληρωμής σε οποιοδήποτε μάρτυρα, η μαρτυρία του οποίου σχετίζεται με την έκβαση της υπόθεσης του πελάτη του.  (δ) τον επηρεασμό επαγγελματικών σχέσεων και του τρόπου με τον οποίο παρέχονται οι υπηρεσίες του δικηγόρου από διακρίσεις ή προσωπικές απόψεις.  (ε) την κατάχρηση θέσης, ή την αποκομιδή αθέμιτου οφέλους έναντι πελάτη ή άλλου προσώπου στα πλαίσια της παροχής υπηρεσιών.  (2) Ο δικηγόρος είναι ελεύθερος να αναλαμβάνει ή να αρνείται την ανάληψη υποθέσεων χωρίς παροχή οποιασδήποτε δικαιολογίας εξαιρουμένων υποθέσεων που του ανατίθενται από το Δικαστήριο οπότε η άρνησή του πρέπει να αιτιολογείται επαρκώς:  Νοείται ότι ό δικηγόρος οφείλει να μην αναλαμβάνει ποτέ υπόθεση στην οποία κρίνει ότι δεν θα έχει ηθική ελευθερία δράσης  (3) Δικηγόρος ο οποίος αναλαμβάνει ποινική δίωξη σε οποιαδήποτε υπόθεση οφείλει πάντοτε να έχει υπόψη του ότι το πρώτιστο καθήκον του είναι να μεριμνήσει όπως απονεμηθεί δικαιοσύνη και όχι απλώς να επιτύχει καταδίκη. |
| Συμμόρφωση με αποφάσεις Συμβουλίου Παγκύπριου Δικηγορικού Συλλόγου και Τοπικών Δικηγορικών Συλλόγων. | * ~~12~~ 13 Ο δικηγόρος οφείλει να συμμορφώνεται πάντοτε με τις αποφάσεις του ~~Διοικητικού~~ Συμβουλίου του Παγκύπριου Δικηγορικού Συλλόγου και των Επιτροπών των Τοπικών Δικηγορικών Συλλόγων. |
| Επαγγελματικό απόρρητο. | ~~13~~.14. —(1) Το επαγγελματικό απόρρητο του δικηγόρου αναγνωρίζεται ως θεμελιώδες και πρωταρχικό δικαίωμα και υποχρέωση. ~~του και πρέπει να τυγχάνει της προστασίας του Δικαστηρίου και οποιοσδήποτε κρατικής ή δημόσιας αρχής.~~ |
|  | (2) Ο δικηγόρος είναι θεματοφύλακας των εμπιστευτικών πληροφοριών και στοιχείων που του εμπιστεύεται ο πελάτης του. Η διασφάλιση του απορρήτου αποτελεί απαραίτητη προϋπόθεση για τη δημιουργία εμπιστοσύνης από τον πελάτη στο δικηγόρο.  Νοείται ότι, η παρούσα διάταξη δεν εφαρμόζεται σε περίπτωση που ο δικηγόρος υπέχει εκ του Νόμου καθήκον αποκάλυψης και/ή κοινοποίησης πληροφοριών σε οποιαδήποτε αρμόδια αρχή ή πρόσωπο.  (3) Ο δικηγόρος οφείλει να σέβεται, χωρίς χρονικό περιορισμό, το απόρρητό κάθε εμπιστευτικής πληροφορίας ή στοιχείου του οποίου έλαβε γνώση ~~μέσα~~ στο πλαίσιο της επαγγελματικής δραστηριότητάς του.  (4) Ο δικηγόρος ~~φροντίζει~~ οφείλει να λαμβάνει τα δέοντα μέτρα για την τήρηση του επαγγελματικού απορρήτου από τα μέλη του προσωπικού του και από κάθε άτομο που συνεργάζεται μαζί του στ~~α~~ο πλαίσι~~α~~ο της επαγγελματικής δραστηριότητάς του. ~~Νοείται ότι όταν οι δικηγόροι ασκούν δικηγορία υπό μορφή δικηγορικού οίκου (ομάδας/ένωσης/συνεταιρισμού) οι Κανονισμοί περί επαγγελματικού απορρήτου εφαρμόζονται στο σύνολο της ομάδας και σε όλα τα μέλη της.~~ Για σκοπούς του Κανονισμού αυτού ο όρος δικηγόρος συμπεριλαμβάνει και Δικηγορικές Εταιρείες.  (5) Σε περίπτωση που δικηγόρος θα είναι μάρτυρας σε υπόθεση, οφείλει να μην εμφανιστεί πλέον και ως δικηγόρος, ως μάρτυρας δε οφείλει να εμφανιστεί στο Δικαστήριο με πλήρη ανεξαρτησία γνώμης και δύναται να αρνηθεί να απαντήσει σε οποιαδήποτε ερώτηση, η οποία δυνατό να κατατείνει να τον οδηγήσει σε αποκάλυψη ή παραβίαση του επαγγελματικού απορρήτου, εκτός εάν το Δικαστήριο, έχοντας ακούσει την ένσταση του δικηγόρου αναφορικά με το επαγγελματικό απόρρητο, αποφασίσει ότι αυτή δεν είναι βάσιμη  (6) Το καθήκον της τηρήσ~~εως~~ης του επαγγελματικού απορρήτου περιλαμβάνει προστασία εμπιστευθέντων απορρήτων από τρίτα πρόσωπα λόγω του επαγγέλματος του, ως επίσης ~~δε~~ και των εμπιστευθέντων απορρήτων συνεπεία συνομιλιών, οι οποίες ~~ήσαν~~ ήταν αναγκαίες για να επιτευχθεί συμφωνία, η οποία κατόπιν δεν ~~επραγματοποιήθει~~ πραγματοποιήθηκε Το απόρρητο περιλαμβάνει επίσης τα εμπιστευθέντα από άλλο συνάδελφό του. ~~Ο δικηγόρος δε δύναται να αποδεχθεί άλλη υπόθεση χωρίς τη συγκατάθεση του πελάτη του όταν η υπόθεση αυτή θίγει ζήτημα αναφορικώς προς το οποίο ο πελάτης του προέβει σε αποκαλύψεις στο δικηγόρο κατά τη διάρκεια παροχής επαγγελματικών υπηρεσιών από τον ίδιο:~~  ~~Νοείται ότι ο δικηγόρος δεν αποκλείεται από του να αποδεχθεί υπόθεση, εκτός εάν εντίμως και ευλόγως πιστεύει ότι θα ευρίσκετο σε αμηχανία κατά την εκτέλεση των καθηκόντων του λόγω της επιδειχθείσης εμπιστοσύνης από άλλο πελάτη προς τον οποίο είχε προηγουμένως παράσχει συμβουλή σε σχέση προς το αυτό ζήτημα.~~  Ο δικηγόρος οφείλει να μην αναλαμβάνει άλλη υπόθεση σε περίπτωση που του είχαν αποκαλυφθεί στο παρελθόν σχετικές εμπιστευτικές πληροφορίες από άλλο πελάτη του, εκτός με τη συγκατάθεση του πελάτη που του είχε αποκαλύψει τις εμπιστευτικές πληροφορίες ή σε περίπτωση που η ανάληψη εκ μέρους του της υπόθεσης δεν δύναται να επηρεάσει δυσμενώς τα συμφέροντα του πελάτη που του είχε αποκαλύψει τις πληροφορίες. Σε κάθε περίπτωση, ο δικηγόρος οφείλει να ενημερώσει τον πελάτη που του απεκάλυψε τις πληροφορίες ότι προτίθεται να αναλάβει σχετική υπόθεση εκ μέρους άλλου προσώπου.  (7) Εάν ο πελάτης ήθελε να διατυπώσει κατηγορία κατά του δικηγόρου του, ή ο δικηγόρος ~~αντιμετωπίζει~~ εμπλέκεται ως διάδικος σε οποιαδήποτε αστική, ποινική, ή πειθαρχική υπόθεση, τότε αυτός δικαιούται ~~όπως~~ να αποκαλύψει οποιεσδήποτε εμπιστευθείσες πληροφορίες αναφορικά με την κατηγορία ή την υπόθεση, έστω και εάν αποκαλύπτονται με αυτό τον τρόπο εμπιστευθέντα σε αυτόν από τον πελάτη του, υπό την προϋπόθεση ότι οι πληροφορίες αυτές είναι αναγκαίες για την προώθηση ή υπεράσπιση της υπόθεσής του.  Νοείται ότι, στην περίπτωση αυτή, ο δικηγόρος νομιμοποιείται να αποκαλύψει τις πληροφορίες αυτές μόνο προς το Δικαστήριο και/ή σε πρόσωπα που είναι απολύτως αναγκαίο υπό τις περιστάσεις. |
| Υποχρέωση δικηγόρων που ασκούν επαγγελματική δραστηριότητα σε άλλο Κράτος να σέβονται τους Κανόνες Δεοντολογίας του Κράτους εκείνου. | ~~14~~.15. Στις περιπτώσεις όπου επιτρέπεται η άσκηση του επαγγέλματος του δικηγόρου στο εξωτερικό, αυτός οφείλει να σέβεται τους Κανόνες Δεοντολογίας του Κράτους στο οποίο ασκεί την επαγγελματική δραστηριότητά του. |
| Υποχρέωση δικηγόρων του εξωτερικού που ασκούν επαγγελματική δραστηριότητα στην Κύπρο να σέβονται τους παρόντες Κανονισμούς. | ~~15.~~ 16. Στις περιπτώσεις όπου επιτρέπεται ή χορηγείται άδεια σε δικηγόρο του εξωτερικού να ασκήσει επαγγελματική δραστηριότητα στην Κύπρο, οφείλει να σέβεται τους παρόντες Κανονισμούς Δεοντολογίας και υπόκειται σε πειθαρχική δίωξη σε περίπτωση παράβασής τους. |
| Το συμφέρον του πελάτη. | ~~16.~~ 17. Υπό την επιφύλαξη των κανόνων δικαίου και των κανόνων δεοντολογίας ο δικηγόρος έχει την υποχρέωση να υπερασπίζεται πάντα με τον καλύτερο τρόπο τα συμφέροντα του πελάτη του, ακόμη και σε σχέση με τα προσωπικά του συμφέροντα, αυτά του -συναδέλφου του ή γενικότερα αυτά του επαγγέλματος. |
| ~~Άγρα πελατών~~ Προώθηση και προβολή των επαγγελματικών δραστηριοτήτων δικηγόρου.~~.~~ | ~~17.~~ 18. —(1) Επιτρέπεται σε δικηγόρο η θεμιτή ανάπτυξη της επαγγελματικής του εργασίας στην Κύπρο και η προώθηση των επαγγελματικών του δραστηριοτήτων στην Κύπρο και σε χώρες του εξωτερικού με τρόπο και σε έκταση που να συνάδει με τους παρόντες Κανονισμούς, τα υψηλά επίπεδα συμπεριφοράς του δικηγορικού επαγγέλματος, καθώς και τους Νόμους και τους κανονισμούς δικηγορικής δεοντολογίας της χώρας όπου προτίθεται ο δικηγόρος να αναπτύξει τις εν λόγω δραστηριότητές του.  ~~(2) Ο δικηγόρος οφείλει να μη διενεργεί ή επιτρέπει, αμέσως ή εμμέσως, να διενεργείται οποιαδήποτε άγρα οποιωνδήποτε πελατών.~~  (2) Χωρίς επηρεασμό της γενικότητας του εδαφίου (1), οποιαδήποτε προβολή ή δημοσιοποίηση δικηγόρου δεν πρέπει:  α) να είναι αθέμιτη,  β) να είναι αναληθής ή παραπλανητική  γ) να περιέχει αναφορά σε αριθμό υποθέσεων ή ποσοστά επιτυχίας του δικηγόρου σε δικαστηριακές ή άλλες υποθέσεις,  δ) να περιλαμβάνει αναφορές ή συγκρίσεις με άλλους δικηγόρους ή δικηγορικές εταιρίες σε σχέση με την ποιότητα των υπηρεσιών ή την αμοιβή σε ωριαία βάση ή οποιαδήποτε άλλη μέθοδο χρέωσης,  ε) να περιέχει ονόματα πελατών, εκτός αν υπάρχει η συναίνεσή τους,  στ) να προκαλεί απαξιωτικές εντυπώσεις και σχόλια στην κοινή γνώμη για το δικηγορικό λειτούργημα. Ο δικηγόρος οφείλει να μη διενεργεί ή επιτρέπει, αμέσως ή εμμέσως να διενεργείται οποιαδήποτε άγρα οποιωνδήποτε πελατών.  (3) Ο δικηγόρος οφείλει να μη χρησιμοποιεί, ή επιτρέπει σε οποιοδήποτε πρόσωπο να χρησιμοποιεί, αμέσως ή εμμέσως, οποιουσδήποτε πράκτορες ή μεσίτες προς το σκοπό επηρεασμού και ανάθεσης στο Γραφείο του οποιωνδήποτε υποθέσεων ή να αμείβει καθ' οιονδήποτε τρόπο γενικά οποιαδήποτε πρόσωπα για να επηρεάσουν οποιοδήποτε πρόσωπο όπως ζητήσει τις επαγγελματικές υπηρεσίες του.  (4) Δικηγόρος ο οποίος αναλαμβάνει το αξίωμα του Προέδρου της Δημοκρατίας, και/ή οποιουδήποτε ανεξάρτητου αξιωματούχου της Δημοκρατίας, ως ορίζεται στο Σύνταγμα, οφείλει να εξασφαλίζει ότι δεν θα συνεχίζει ενόσω διατηρεί το αξίωμα, να διατηρεί το πλήρες ονοματεπώνυμό του σε οποιαδήποτε Δικηγορική Εταιρεία ή δικηγορικό γραφείο. |
| Ασυμβίβαστα. | ~~18.~~ 19.—(1) Για να είναι σε θέση ο δικηγόρος να ασκήσει το λειτούργημά του με την απαραίτητη ανεξαρτησία και με τρόπο σύμφωνο με την υποχρέωσή του να συμμετέχει στην απονομή της Δικαιοσύνης, η άσκηση επαγγελμάτων ή δραστηριοτήτων που είναι ασυμβίβαστη με το επάγγελμα του δικηγόρου απαγορεύεται.  (2) Με την επιφύλαξη της γενικότητας της παραγράφου (1) ο δικηγόρος οφείλει ειδικά να μη συμμετέχει ενεργά στη ~~διεξαγωγή~~ διοίκηση οποιοσδήποτε εμπορικής ή άλλης οικονομικής φύσης επιχείρηση ή να είναι ενεργό μέλος οποιοσδήποτε εμπορικής ή άλλης οικονομικής φύσης επιχείρηση:  Νοείται ότι η διαχείριση της ιδιοκτησίας ή περιουσίας του ή της οικογένειάς του δε θεωρείται ενεργός συμμετοχή σε οποιαδήποτε εμπορικής ή άλλης οικονομικής φύσης επιχείρηση:  Νοείται περαιτέρω ότι δικηγόρος δύναται να είναι μέλος διοικητικού συμβουλίου ή γραμματέας (όχι όμως υπάλληλος) οίκου ή εταιρείας, αλλά όχι διευθύνων σύμβουλός της.  (3) Για σκοπούς του παρόντος Κανονισμού, οίκος, ομάδα, ένωση, συνεταιρισμός ή νομικό πρόσωπο (ελεγχόμενο από δικηγόρους) που παρέχει συμβουλευτικές ή άλλες υπηρεσίες υποβοηθητικές, συναφείς επάλληλες ή συμπληρωματικές των υπηρεσιών που παρέχει ή δύναται να παρέχει ο δικηγόρος προσωπικά ή ως εμπιστευματοδόχος, δεν αποτελεί εμπορική ή άλλη οικονομικής φύσης επιχείρηση. |
| ~~Κ.Δ.Π. 142/2013~~  ~~Ε.Ε. Παρ. ΙΙΙ(Ι) Αρ. 4665, 26.4.2013 Προσωπική προβολή.~~ | ~~19. —(1) Ο δικηγόρος δικαιούται να. ενημερώνει την κοινή γνώμη για τις υπηρεσίες που παρέχει με την προϋπόθεση ότι η πληροφόρηση είναι ακριβής και μη παραπλανητική, ενώ θα σέβεται την υποχρέωση τήρησης του εμπιστευτικού χαρακτήρα των πληροφοριών και άλλων θεμελιωδών αρχών του επαγγέλματος.~~  ~~(2) Η προσωπική προβολή ενός δικηγόρου σε οποιοδήποτε μέσο επικοινωνίας όπως εφημερίδες, ραδιόφωνο, τηλεόραση, μορφές εμπορικής επικοινωνίας ή άλλου τύπου επιτρέπεται στο βαθμό που είναι σύμφωνη με τις απαιτήσεις του πιο πάνω άρθρου.~~ |
|  | ΣΧΕΣΕΙΣ ΜΕ ΤΟΥΣ ΠΕΛΑΤΕΣ |
| Έναρξη και τερματισμός της σχέσης με τον πελάτη. | 20. —(1) Ο δικηγόρος δεν ενεργεί παρά μόνο αφού πάρει εντολή από τον πελάτη του, εκτός εάν ένας άλλος δικηγόρος που εκπροσωπεί τον πελάτη, ή άλλος εκπρόσωπος του πελάτη, ή αρμόδια αρχή του αναθέσουν εντολή.  Νοείται ότι όταν ο πελάτης δεν είναι σε θέση, λόγω της πνευματικής ή φυσικής του κατάστασης, ή λόγω άλλου αντικειμενικού κωλύματος, να εκφράσει τη βούλησή του και είναι απολύτως απαραίτητη η άμεση ενέργεια δικηγόρου, διαφορετικά τα έννομα συμφέροντα του πελάτη θα τεθούν σε κίνδυνο πρόκλησης ανεπανόρθωτης ζημιάς, η προηγηθείσα ανάθεση της εντολής του πελάτη είναι επιτρεπτή και θεωρείται σε ισχύ, εκτός εάν είναι πρόδηλο από προηγουμένως εκφρασθείσες επιθυμίες του, ότι δεν επιθυμεί την ανάληψη της συγκεκριμένης εντολής εκ μέρους δικηγόρου.  (2) Ο δικηγόρος συμβουλεύει και υπερασπίζεται τον πελάτη του σε εύλογο χρόνο, ευσυνείδητα και με επιμέλεια. ~~Αναλαμβάνει προσωπικά την ευθύνη της εντολής που του έχει εμπιστευθεί~~ και ενημερώνει τον πελάτη του για την εξέλιξη της υπόθεσης που έχει αναλάβει.  (3) Ο δικηγόρος δε δέχεται να αναλάβει υπόθεση αν γνωρίζει ή όφειλε να γνωρίζει ότι δεν έχει την απαραίτητη ικανότητα να τη χειριστεί εκτός αν συνεργαστεί με άλλο δικηγόρο που έχει αυτή την ικανότητα. Στην τελευταία περίπτωση αυτό γίνεται μόνο με την έγγραφη συγκατάθεση του πελάτη.  (4) Ο δικηγόρος δεν μπορεί να δεχτεί μία υπόθεση αν δεν μπορεί να ασχοληθεί με αυτή σε εύλογο χρόνο λαμβανομένων υπόψη των περιστάσεων της υπόθεσης και των άλλων υποχρεώσεών του.  (5) Ο δικηγόρος που ασκεί το δικαίωμά του να μην ασχοληθεί περαιτέρω με μία υπόθεση πρέπει να παρέχει εύλογο χρόνο στον πελάτη του για να εξασφαλίσει βοήθεια εγκαίρως από άλλο συνάδελφο για να αποφευχθεί τυχόν ζημιά ή βλάβη που θα υφίστατο ο πελάτης. |
| Σύγκρουση συμφερόντων. | 21. —(1) Ο δικηγόρος οφείλει να μην ενεργεί ως σύμβουλος ή εκπρόσωπος ή δικηγόρος περισσότερων του ενός πελατών στην ίδια υπόθεση, εφόσον υπάρχει σύγκρουση των συμφερόντων αυτών των πελατών ή σοβαρός κίνδυνος για τέτοια σύγκρουση.  (2) Ο δικηγόρος οφείλει να απέχει από το να ασχολείται με τις υποθέσεις όλων των ενδιαφερομένων πελατών, εφόσον αναφύεται σύγκρουση συμφερόντων, εφόσον υπάρχει κίνδυνος να παραβιασθεί το επαγγελματικό απόρρητο ή εφόσον υπάρχει κίνδυνος να πληγεί η ανεξαρτησία του.  (3) Ο δικηγόρος δεν μπορεί να αναλάβει την υπόθεση νέου πελάτη αν υπάρχει κίνδυνος να παραβιασθεί το απόρρητο των πληροφοριών που του εμπιστεύτηκε ένας παλιός πελάτης. |
| ~~Υποχρέωση εφαρμογής των παρόντων Κανονισμών και από δικηγορικούς οίκους.~~ | ~~22. Όταν οι δικηγόροι ασκούν δικηγορία υπό μορφή δικηγορικού οίκου, συνεταιρισμού, οι παρόντες Κανονισμοί εφαρμόζονται στο σύνολο και σε όλα τα μέλη της.~~ |
| Υποχρέωση δικηγόρου για ορθή συμβουλή του πελάτη του σε σχέση με την υπόθεσή του. | ~~23~~.22. —(1) Ο δικηγόρος ~~οφείλει να μη διαβεβαιεί ποτέ τον πελάτη του ότι η υπόθεσή του θα επιτύχει αλλά οφείλει να δίδει μόνο τη γνώμη του περί του βάσιμου ή μη της υποθέσεως.~~ Οφείλει να δίδει στον πελάτη του δίκαιη εικόνα για τα θέματα που χειρίζεται εκ μέρους του πελάτη του.  (2) Ο δικηγόρος οφείλει να συμβουλεύει τον πελάτη του όπως συμβιβάζει την υπόθεσή του εάν ο συμβιβασμός είναι κατά τη γνώμη του δίκαιος και εύλογος. |
| Υποχρέωση για αποκάλυψη στον πελάτη συμμόρφωσης ή σχέσης του δικηγόρου με την υπόθεση. | ~~24.~~ 23. Αποτελεί καθήκον του δικηγόρου στο στάδιο ανάθεσης της υπόθεσης, όπως αποκαλύψει στον πελάτη του οποιοδήποτε συμφέρον έχει στην επίδικη διαφορά ή οποιαδήποτε σχέση την οποίαν έχει προς τους διαδίκους, και να δηλώσει εάν υπόκειται σε επιρροή ~~αντικειμένη~~ η οποία αντίκειται προς τα συμφέροντα του πελάτ~~ου~~η του, και νοουμένου ότι ο πελάτης επιθυμεί να εξασφαλίσει τις υπηρεσίες του, τούτο μπορεί να γίνει κατόπιν πλήρους αποκαλύψεως όλων των ουσιωδών γεγονότων. |
| Δυνατότητα δικηγόρου να αποσυρθεί από υπόθεση. | ~~25.~~ 24. Όταν ο δικηγόρος αναλαμβάνει υπόθεση, δε δύναται να αποσυρθεί, εκτός λόγω του ότι μεσολάβησε εύλογη αιτία επηρεάζουσα την καλή φήμη του, την αξιοπρέπειά του ή τη συνείδησή του ή εάν μεσολάβησε παραβίαση από τον πελάτη του οποιασδήποτε ηθικής ή υλικής υποχρέωσης προς αυτόν ή διαφωνία ως προς το χειρισμό της υπόθεσης, ή λόγω οποιασδήποτε άλλης εύλογης αιτίας. |
| Καθορισμός αμοιβής. | ~~26.~~ 25. —(1) Όταν δεν υφίσταται συμφωνία ή πρόνοια για τον καθορισμό της αμοιβής του δικηγόρου, ο δικηγόρος οφείλει να καθοδηγείται από τα πιο κάτω κριτήρια:  (α) Το χρόνο που αναλώθηκε για τη διεκπεραίωση της εργασίας, το επιτευχθέν αποτέλεσμα και τη σοβαρότητά του,  (β) τη σοβαρότητα των υπηρεσιών του, και το κατεπείγον του θέματος,  (γ) το ποσό το οποίο συνεπάγεται η διαφορά,  (δ) την πρωτοτυπία ή τη δυσκολία των νομικών προβλημάτων τα οποία ηγέρθησαν,  (ε) την ικανότητα, την πείρα και την ειδικότητα του δικηγόρου,  (στ) την οικονομική κατάσταση του πελάτη,  (ζ) το ενδεχόμενο αποκλεισμού του δικηγόρου ~~από του~~ να εμφανισθεί σε άλλες υποθέσεις, ή να αναλάβει άλλους πελάτες,  (η) το κατά πόσο η χρησιμοποίηση των επαγγελματικών υπηρεσιών του είναι έκτακτη ή καθιερωμένη ή μόνιμη,  (θ) τον βαθμό συμμετοχής του δικηγόρου στη μελέτη, παρουσίαση, και ανάπτυξη της υπόθεσης.  (2) Όταν δεν υπάρχει ρητή συμφωνία, ο δικηγόρος οφείλει να πληροφορεί τον πελάτη του κατά προσέγγιση σχετικά με όλα όσα αυτός ζητεί ως αμοιβή και το ύφος της αμοιβής πρέπει να είναι δίκαιο, δικαιολογημένο, και εύλογο υπό τις περιστάσεις.  ~~(3) Με επιφύλαξη της περίπτωσης αντίθετης συμφωνίας που νόμιμα συνά- πτεται μεταξύ του δικηγόρου και του πελάτη του, ο τρόπος υπολογισμού των αμοιβών πρέπει να είναι σύμφωνος με τους εκάστοτε ισχύοντες Κανονισμούς του Παγκύπριου Δικηγορικού Συλλόγου.~~  (3) Είναι επιτρεπτό η αμοιβή να συναρτάται με την έκβαση της υπόθεσης και να είναι σε λογικό ποσοστό επί της απόφασης και/ή οποιουδήποτε ποσού που αναμένεται να εισπραχθεί. |
| Διατάξεις σε σχέση με τις αμοιβές και τα έξοδα. | ~~27.~~ 26. —(1) Όταν ο δικηγόρος ζητεί την πληρωμή προκαταβολής έναντι των εξόδων και/ή της αμοιβής του, η προκαταβολή αυτή δεν θα πρέπει να υπερβαίνει τη λογική εκτίμηση των εξόδων και της αμοιβής του που είναι πιθανόν να απαιτηθούν για την υπόθεση.  (2) Αν δεν καταβληθεί η προκαταβολή που ζητήθηκε, ο δικηγόρος μπορεί να παραιτηθεί από το χειρισμό της υπόθεσης ή να αποσυρθεί με επιφύλαξη της τήρησης των διατάξεων της παραγράφου (5) του Κανονισμού 20 των παρόντων Κανονισμών. |
| Επιμερισμός της αμοιβής με άτομο που δεν είναι δικηγόρος. | ~~28.~~ 27. Απαγορεύεται στο δικηγόρο να καταβάλλει από την αμοιβή του μέρος, σε πρόσωπο που δεν είναι δικηγόρος στην Κύπρο ή το εξωτερικό.  (2) Ο Κανονισμός 27.1 δεν εμποδίζει δικηγόρο από το να καταβάλει αμοιβή, προμήθεια ή άλλη αποζημίωση στους κληρονόμους αποθανόντος δικηγόρου ή σε συνταξιούχο δικηγόρο για την ανάληψη των εκκρεμούντων εργασιών του αποθανόντος ή του συνταξιούχου δικηγόρου. |
| Επίλυση ανάλογη με το κόστος και το ευεργέτημα της Νομικής Αρωγής. | ~~29~~.28. —(1) Ο δικηγόρος οφείλει πάντα να καταβάλλει εύλογη προσπάθεια για εξεύρεση λύσης στη διαφορά του πελάτη του ανάλογη με το κόστος της υπόθεσης και οφείλει την κατάλληλη στιγμή να του παρέχει τη συμβουλή του σχετικά με τη δυνατότητα αναζήτησης συμφωνίας ή επίκλησης εξωδικαστικών λύσεων ώστε να τερματισθεί η διαφορά.  (2) Όταν ο πελάτης μπορεί να επωφεληθεί από το ευεργέτημα της Νομικής Αρωγής, ο δικηγόρος υποχρεούται να τον πληροφορήσει σχετικά. |
| Κεφάλαια πελατών. | ~~30.~~ 29. Σε οποιοδήποτε χρόνο ο δικηγόρος κατέχει χρηματικά ποσά για λογαριασμό πελάτη του ή τρίτων (τα οποία παρακάτω αναφέρονται ως «κεφάλαια πελατών») υποχρεούται να τηρεί τους παρακάτω κανόνες:  (1) Τα κεφάλαια των πελατών θα τηρούνται πάντα σε λογαριασμό ανοιγμένο σε ~~τράπεζα ή σε συνεργατικό ίδρυμα ή άλλο ίδρυμα που νόμιμα λειτουργεί. Όλα τα κεφάλαια πελατών που λαμβάνει ένας δικηγόρος πρέπει να κατατίθενται σ’ ένα λογαριασμό με εξαίρεση την περίπτωση όπου ο πελάτης θα δώσει ρητή ή σιωπηρή εξουσιοδότηση για να γίνει διαφορετική χρήση τους.~~ αδειοδοτημένο πιστωτικό ίδρυμα που λειτουργεί νόμιμα.  (2) Κάθε λογαριασμός που ανοίγεται στο όνομα του δικηγόρου και περιέχει κεφάλαια πελατών αναφέρει στον τίτλο του ότι τα χρηματικά ποσά που βρίσκονται κατατεθειμένα και κρατούνται για λογαριασμό των πελατών του δικηγόρου.  (3) Οι λογαριασμοί του δικηγόρου στους οποίους κατατίθενται τα κεφάλαια πελατών θα έχουν συνεχώς υπόλοιπο, τόσο όσο είναι το συνολικό τουλάχιστον ύψος των κεφαλαίων πελατών που κρατεί ο δικηγόρος.  (4) Τα κεφάλαια πελατών πρέπει να είναι συνεχώς διαθέσιμα σε ζήτηση του πελάτη ή με προϋποθέσεις που αποδέχεται ο πελάτης. Εν πάση περιπτώσει, ο δικηγόρος έχει υποχρέωση να εμβάσει μέσα σε εύλογο χρονικό διάστημα κάθε ποσό κεφαλαίου που δικαιούται ο πελάτης του.  (5) Με εξαίρεση την περίπτωση αντίθετων κανόνων, ή απόφασης του δικαστηρίου ή ρητής ή σιωπηρής συμφωνίας του πελάτη για τον οποίο γίνεται η πληρωμή, απαγορεύονται τις οι πληρωμές που γίνονται με κεφάλαια των πελατών για λογαριασμό του πελάτη σε τρίτο πρόσωπο περιλαμβανομένων—  (α) Των πληρωμών που γίνονται σε πελάτη ή για έναν πελάτη με χρήματα που ανήκουν σ’ άλλο πελάτη·  τις Της ανάληψης χρημάτων για την αμοιβή του δικηγόρου, εξαι-  ροτιςνης της περίπτωσης πιστοποιημένων καταλόγου δικαστηριακής ή εξωδικαστηριακής αμοιβής ή δικαστικής απόφασης σε σχέση με τα έξοδά του.  (6) Ο δικηγόρος τηρεί τα αντίγραφα της τράπεζας πλήρη και ακριβή για όλες τις πράξεις που γίνονται με τα κεφάλαια των πελατών διακρίνοντας ανάμεσα στα κεφάλαια των πελατών και τα άλλα ποσά που κρατά ο δικηγόρος και τα παραδίδει στον πελάτη που τα ζητά.  (7) Παρέχεται εξουσία στο Πειθαρχικό Συμβούλιο των Δικηγόρων να εξακριβώνει και να εξετάζει, τηρώντας πάντα το επαγγελματικό απόρρητο, τα σχετικά έγγραφα ~~τα σχετικά~~ με τα κεφάλαια πελατών, ώστε να βεβαιώνεται ότι οι κανόνες, οι οποίοι καθορίζονται ανωτέρω τηρούνται πιστά καθώς και για να επιβάλλει κυρώσεις στην περίπτωση παράβασης των κανόνων αυτών. |
|  | (8) Ο δικηγόρος που κατέχει κεφάλαια πελατών στο πλαίσιο επαγγελματικής δραστηριότητας που ασκείται σε άλλο Κράτος οφείλει να τηρεί τους κανόνες που αφορούν την κατάθεση και τα λογιστικά των κεφαλαίων πελατών, οι οποίοι εφαρμόζονται από τον δικηγορικό σύλλογο του εν λόγω Κράτους. |
| Χρηματικά ποσά ή άλλη ιδιοκτησία κατεχόμενα από δικηγόρο προς όφελος πελάτη. | ~~31.~~ 30.—(1) Όλα τα χρηματικά ποσά πελάτη ή άλλη ιδιοκτησία περιερχόμενη στην κατοχή του δικηγόρου προς όφελος ή διά λογαριασμό του πελάτη πρέπει να καταβάλλονται το συντομότερο δυνατό σε αυτόν.  (2) Σε σχέση με την πιο πάνω υποχρέωση ο δικηγόρος οφείλει να τηρεί πλήρη αρχεία έτσι ώστε να του επιτρέπεται να πληροφορήσει ταχέως τον πελάτη του για οποιοδήποτε ποσό ή άλλη ιδιοκτησία σε πίστη του. |
| Ασφάλεια επαγγελματικής ευθύνης. | ~~32. Ο δικηγόρος δύναται να είναι διαρκώς και μέσα σε λογικά όρια ασφαλισμένος για την επαγγελματική του ευθύνη λαμβάνοντας υπόψη τη φύση και την έκταση των κινδύνων που αναλαμβάνει με την άσκηση της δραστηριότητάς του.~~  31. Ο δικηγόρος οφείλει να είναι ασφαλισμένος για την επαγγελματική του ευθύνη με βάση τις διατάξεις του περί Δικηγόρων Νόμου. Η οποιαδήποτε κάλυψη πρέπει να ανταποκρίνεται στις τρέχουσες επαγγελματικές του δραστηριότητες. |
|  | ΣΧΕΣΕΙΣ ΜΕ ΤΟΥΣ ΔΙΚΑΣΤΕΣ |
| Καθήκον προς το Δικαστήριο. | ~~33. —(1) Ο δικηγόρος που εμφανίζεται ενώπιον οποιουδήποτε Δικαστηρίου οφείλει να τηρεί τους κανόνες δεοντολογίας που έχουν εφαρμογή ενώπιον του Δικαστηρίου.~~  32. (1) Ο δικηγόρος οφείλει να τηρεί προς το Δικαστήριο στάση ευγενείας και σεβασμού και να επιμένει όπως παρόμοια στάση τηρείται και από μέρους του πελάτη του. Ο δικηγόρος έχει δικαίωμα σε ανάλογη στάση από μέρους του Δικαστηρίου.  (2) Η συμπεριφορά του δικηγόρου προς το Δικαστήριο οφείλει να διέπεται πάντοτε από τιμιότητα, ευθύτητα και πνεύμα δικαιοσύνης.  ~~(3) Ο δικηγόρος οφείλει να τηρεί προς το Δικαστήριο στάση ευγενείας και σεβασμού και να επιμένει όπως παρόμοια στάση τηρείται και από μέρους του πελάτη του. Ο δικηγόρος έχει δικαίωμα σε ανάλογη στάση από μέρους του Δικαστηρίου.~~  ~~(4)~~ (3) Ο δικηγόρος οφείλει να μην επιζητεί ποτέ να επηρεάσει αθέμιτα ~~κατ’ ιδίαν~~, αμέσως ή εμμέσως, οποιοδήποτε Δικαστήριο υπέρ του ή υπέρ του πελάτη του.  ~~(5)~~ (4) Σε κάθε περίπτωση ο δικηγόρος οφείλει να σέβεται την ύπαρξη αντιδικίας στις συζητήσεις των υποθέσεων και οφείλει να μην προβαίνει σε οποιαδήποτε ενέργεια έχει σκοπό να αιφνιδιάσει αθέμιτα τον αντίδικό του ή που έχει σκοπό να αποκτήσει οποιοδήποτε αθέμιτο πλεονέκτημα.~~Δεν επιτρέπεται να έρθει σε επαφή με Δικαστή σχετικά με το αντικείμενο μιας υπόθεσης χωρίς να πληροφορήσει προηγουμένως το δικηγόρο του αντιδίκου. Δεν μπορεί να παραδώσει έγγραφα, σημειώματα ή άλλα στοιχεία στο Δικαστή χωρίς την προηγούμενη έγκριση του δικηγόρου του αντιδίκου.~~  ~~(6)~~ (5) Πάντα τιμώντας και σεβόμενος το Δικαστήριο ο δικηγόρος θα πρέπει να υπερασπίζει ευσυνείδητα τον πελάτη του χωρίς φόβο και χωρίς να λαμβάνει υπόψη τα δικά του συμφέροντα ή τις συνέπειες για τον ίδιο ή για κάθε άλλο τρίτο πρόσωπο.  ~~(7)~~ (6)(α) Ο δικηγόρος οφείλει να μην παραθέτει οποτεδήποτε οποιαδήποτε εν γνώσει του ανακριβή ή παραπλανητική νομική αυθεντία σε οποιαδήποτε δικαστική διαδικασία ή εν γνώσει του να παραπλανά το Δικαστήριο πάνω σε οποιοδήποτε θέμα.  (β) Σε καμία περίπτωση ο δικηγόρος δεν πρέπει εν γνώσει του να υποβάλει στο Δικαστή ψευδή πληροφορία ~~ψευδή~~ ή πληροφορία που θα μπορούσε να τον παραπλανήσει.  ~~(8) (α) Οι Δικαστές όλων των Δικαστηρίων δικαιούνται όπως τυγχάνουν της υποστήριξης των δικηγόρων εναντίον άδικης επίκρισης ή παραπόνων~~.  (7)(α) Άνευ επηρεασμού του δικαιώματος άσκησης επιστημονικής κριτικής δικαστικών αποφάσεων.  (β) Σε περίπτωση, όμως, ύπαρξης οποιουδήποτε δίκαιου παραπόνου εναντίον δικαστικού λειτουργού, αποτελεί δικαίωμα και καθήκον του δικηγόρου να υποβάλει τούτο στην αρμόδια αρχή μέσω του Συμβουλίου του Παγκύπριου Δικηγορικού Συλλόγου ή του Τοπικού Δικηγορικού Συλλόγου.  ~~(9)~~ (8) Ο δικηγόρος οφείλει να μη χρησιμοποιεί περιττά δικαστικά μέτρα ή διαβήματα ή επιβραδυντική τακτική, η οποία μολονότι χρησιμοποιουμένη υπό το πρόσχημα αυστηρής συμμόρφωσης σε νομικούς κανόνες εντούτοις αποσκοπεί μόνο στην παρεμπόδιση ή καθυστέρηση της απονομής της δικαιοσύνης.  ~~(10) Ο δικηγόρος είναι ελεύθερος να αναλαμβάνει ή να αρνείται την ανάληψη υποθέσεων χωρίς παροχή οποιασδήποτε δικαιολογίας εξαιρουμένων υποθέσεων που του ανατίθενται από το Δικαστήριο οπότε η άρνηση του πρέπει να αιτιολογείται επαρκώς:~~  ~~Νοείται ότι ό δικηγόρος οψείλει να μην αναλάβει ποτέ υπόθεση στην οποία δε θα είχε ηθική ελευθερία δράσης.~~  ~~(11) Τηρουμένων των διατάξεων της παραγράφου (10) του παρόντος Κανονισμού αποτελεί καθήκον του δικηγόρου να αναλάβει την υπεράσπιση κάθε προσώπου κατηγορουμένου δι’ έγκλημα, ανεξαρτήτως της προσωπικής του γνώμης ως προς την ενοχή ή αθωότητα του κατηγορουμένου.~~  ~~(12) Δικηγόρος ο οποίος αναλαμβάνει ποινική δίωξη σε οποιαδήποτε υπόθεση οφείλει πάντοτε να έχει υπόψη ότι το πρώτιστον καθήκον αυτού είναι να μεριμνήσει όπως απονεμηθεί δικαιοσύνη και όχι απλώς να επιτύχει καταδίκη.~~  ~~(13)~~ (9) Ο δικηγόρος οφείλει να είναι ακριβής στις εμφανίσεις του ενώπιον του Δικαστηρίου και να συμμορφώνεται με τις οδηγίες του Δικαστηρίου για την εύρυθμη διεξαγωγή της υπόθεσης. |
|  | ΣΧΕΣΕΙΣ ΜΕ ΔΙΑΙΤΗΤΕΣ, ΠΡΑΓΜΑΤΟΓΝΩΜΟΝΕΣ ΚΑΙ ΑΛΛΑ ΠΡΟΣΩΠΑ |
| Εφαρμογή Κανονισμών σε άτομα με παρόμοια λειτουργήματα. | ~~34.~~ 33. Οι Κανονισμοί που εφαρμόζονται στις σχέσεις του δικηγόρου με το Δικαστήριο έχουν επίσης εφαρμογή τηρουμένων των αναλογιών, στις σχέσεις του με ~~το διαιτητή~~ διαιτητές, ~~τον~~ πραγματογνώμονες ή κάθε άλλο πρόσωπο που περιστασιακά καλείται να βοηθήσει το Δικαστή ή τον διαιτητή. |
|  | ΣΧΕΣΕΙΣ ΜΕΤΑΞΥ ΤΩΝ ΔΙΚΗΓΟΡΩΝ |
|  | ~~35.~~ (34)—(1) Ο δικηγόρος έχει υποχρέωση να τηρεί πνεύμα ευγένειας, συναδελφικότητας και αμοιβαίου σεβασμού στις σχέσεις του με τους συναδέλφους του.  (2) Η συναδελφικότητα απαιτεί σχέση εμπιστοσύνης ανάμεσα στους δικηγόρους για το συμφέρον του πελάτη και για νααποφεύγονται οι περιττές διαδικασίες καθώς και κάθε άλλη συμπεριφορά που μπορεί να δυσφημίσει το επάγγελμα. Ο δικηγόρος αναγνωρίζει ως συνάδελφο κάθε δικηγόρο άλλου Κράτους και η συμπεριφορά του απέναντί του χαρακτηρίζεται από συναδελφικότητα και εντιμότητα.  (3) Ο δικηγόρος πρέπει να απέχει από κάθε ανοίκειο ή επιβλαβές σχόλιο εναντίον οποιουδήποτε συναδέλφου και από του να αναφέρεται ~~σε οποιεσδήποτε ιδιορρυθμίες προσωπικής, πολιτικής ή άλλης φύσης~~ κατά τρόπο αθέμιτο ή ρατσιστικό σε οποιαδήποτε χαρακτηριστικά προσωπικής, πολιτικής ή άλλης φύσης ή να μειώνει το κύρος οποιουδήποτε συναδέλφου του.  (4) Ο δικηγόρος οφείλει να μην προβαίνει σε διαπραγματεύσεις, ή να αναμιγνύεται άμεσα ή έμμεσα με πελάτη συναδέλφου του, εκτός εάν έχει τη~~ν έγγραφη~~ ρητή εξουσιοδότηση ή συγκατάθεση του εν λόγω συναδέλφου του.  (5) Ο δικηγόρος οφείλει να μην παρεμβαίνει και να μην αναλαμβάνει ~~σε~~ υποθέσεις συναδέλφου του εκτός σε περιπτώσεις ρητής παραιτήσεως του τελευταίου. Όταν η παρέμβαση δικηγόρου δεν αποκαλύπτεται ειμή αφού ανελήφθη η υπόθεση δέον να δοθεί ειδοποίηση αμέσως μετά. Εν πάση περιπτώσει, ο δικηγόρος έχει την υποχρέωση να βεβαιωθεί ότι η αμοιβή του συναδέλφου του εξοφλήθηκε και να αναλάβει την υπόθεση αφού εξοφληθεί η αμοιβή του συναδέλφου του.  (6) Διευθετήσεις και συμφωνίες μεταξύ δικηγόρων σχετικά με οποιοδήποτε ζήτημα, το οποίο αφορά τη διεξαγωγή οποιασδήποτε διαδικασίας πρέπει να τηρούνται αυστηρά.  (7) Ο δικηγόρος οφείλει να μη θεωρεί πρόταση του πελάτη του για βοήθεια ή γνωμάτευση από επιπρόσθετο δικηγόρο ως ένδειξη ελλείψεως εμπιστοσύνης. Περαιτέρω, νοείται πως είναι δυνατή η λήψη περισσότερων της μίας νομικών συμβουλών από πελάτη και ο δικηγόρος που χειρίζεται το ζήτημα οφείλει να διευκολύνει τον πελάτη στη λήψη της επιπρόσθετης συμβουλής. Νοείται πως ο δικηγόρος που αναλαμβάνει να παράσχει την επιπρόσθετη γνωμάτευση, οφείλει να μην ωθεί τον πελάτη καθ’ οιονδήποτε τρόπο σε τερματισμό της σχέσης του με τον πρώτο δικηγόρο.  (8) Όταν δικηγόροι χειριζόμενοι από κοινού μια υπόθεση δεν δύνανται να συμφωνήσουν ~~εν σχέσει προς~~ σχετικά με σημείο ουσιώδους ενδιαφέροντος για τον κοινό πελάτη τους, οφείλουν να γνωστοποιήσουν προς αυτόν ειλικρινώς την αντιγνωμία τους για να αποφασίσει ο ίδιος τελικά. Η απόφασή του θα γίνει αποδεκτή εκτός εάν η φύση της διαφοράς καθιστά για το δικηγόρο του οποίου η γνώμη απορρίφθηκε αδύνατη την περαιτέρω συνεργασία του. Σε τέτοια περίπτωση αποτελεί καθήκον του να ζητήσει από τον πελάτη του όπως απαλλαγεί της υποθέσεως. |
| Αλληλογραφία μεταξύ δικηγόρων. | ~~36.~~ 35.—(1) Ο δικηγόρος που απευθύνει σε συνάδελφό του μια ανακοίνωση η οποία, επιθυμεί, να θεωρηθεί «εμπιστευτική"» ή «με κάθε επιφύλαξη"», θα πρέπει να εκφράσει σαφώς τη θέλησή του κατά την αποστολή της ανακοίνωσης αυτής.  ~~(2) Σε περίπτωση που ο αποδέκτης της ανακοίνωσης δε θα ήταν σε θέση να της δώσει χαρακτήρα "εμπιστευτικό" ή "με κάθε επιφύλαξη", θα πρέπει να την επιστρέφει στον αποστολέα της χωρίς ν’ αποκαλύψει το περιεχόμενό της.~~ |
| ~~Αμοιβές σύστασης.~~ | ~~37. Ο δικηγόρος δεν μπορεί ούτε να ζητήσει από άλλο δικηγόρο ή από οποιοδήποτε τρίτο, ούτε να δεχθεί αμοιβή, προμήθεια ή όποια άλλη αποζημίωση επειδή συνέστησε έναν πελάτη σε ένα δικηγόρο ή έστειλε έναν πελάτη σε ένα δικηγόρο. Ο δικηγόρος δεν μπορεί να καταβάλει αμοιβή, προμήθεια ή άλλη αποζημίωση σε κάποιο άτομο, ως αντάλλαγμα για τη σύσταση ενός πελάτη.~~ |
| Επικοινωνία με αντίδικο. | ~~38.~~ 36. Ο δικηγόρος δεν μπορεί να επικοινωνήσει ο ίδιος σχετικά με συγκεκριμένη υπόθεση με τον πελάτη του αντίδικου δικηγόρου που γνωρίζει ότι εκπροσωπείται από άλλο δικηγόρο, εκτός εάν ο συνάδελφος αυτός δώσει τη συγκατάθεσή του και τότε υποχρεούται να τον κρατά ενήμερο. |
| Αλλαγή δικηγόρου. | ~~39.~~ 37. Ενας δικηγόρος δεν μπορεί να διαδεχθεί άλλο δικηγόρο στην υπεράσπιση των συμφερόντων του πελάτη σε συγκεκριμένη υπόθεση παρά μόνο αν ειδοποίησε τον συνάδελφό του και βεβαιώθηκε ότι έχουν διευθετηθεί τα έξοδα και ηαμοιβή που οφείλονται στον συνάδελφο αυτό, με επιφύλαξη όσων αναφέρονται στον Κανονισμό 38. Η υποχρέωση όμως αυτή δεν καθιστά υπεύθυνο το δικηγόρο για την πληρωμή της αμοιβής και των εξόδων που οφείλονται στον προκάτοχό του. |
|  | ~~40.~~ 38. Αν πρέπει να ληφθούν επείγοντα μέτρα για το συμφέρον του πελάτη πριν μπορέσουν να εκπληρωθούν οι προϋποθέσεις που ορίζει ο πιο πάνω Κανονισμός37 ο δικηγόρος μπορεί να λάβει τα μέτρα αυτά υπό τον όρο ότι θα πληροφορήσει αμέσως τον προκάτοχό του. |
|  | ~~41. Οι περί Δεοντολογίας των Δικηγόρων Κανονισμοί του 1966 διά του παρόντος καταργούνται.~~ |
| Μισθοδοσία. | 39. Δικηγόρος και/ή Δικηγορική Εταιρεία και/ή Συνεταιρισμός Δικηγόρων, ο οποίος προσλαμβάνει και/ή εργοδοτεί στο δικηγορικό του γραφείο και/ή σε Δικηγορική Εταιρεία και/ή σε Συνεταιρισμό Δικηγόρων άλλο δικηγόρο, έχει καθήκον να λαμβάνει κάθε πρόσφορο και/ή αναγκαίο και/ή δυνατό υπό τα δεδομένα και τις περιστάσεις μέτρο για να καταβάλει σε αυτόν μηνιαία αμοιβή, στο μέτρο του δυνατού – και λαμβανομένων πάντοτε υπόψη των γνώσεων, της πείρας αυτού αλλά και των δεξιοτήτων που απαιτούνται για την άσκηση των καθηκόντων του και πάντοτε σε πλήρη συμμόρφωση με την εκάστοτε ισχύουσα νομοθεσία αναφορικά με τον κατώτερο μισθό, τις γενικές απολαβές, τις άδειες ανάπαυσης, την αναρρωτική άδεια, το ωράριο εργασίας και γενικά κάθε συνθήκη εργασίας και/ή άλλως πως. |
| Καθήκοντα προς ασκούμενους. | 40 (1)  Δικηγόρος ο οποίος προσλαμβάνει στο δικηγορικό του γραφείο ασκούμενο δικηγόρο έχει καθήκον να λάβει κάθε πρόσφορο υπό τα δεδομένα μέτρο για να μεταφέρει σε αυτόν/ή – στο μέτρο του δυνατού – τις γνώσεις και δεξιότητες που απαιτούνται για την άσκηση του δικηγορικού επαγγέλματος, καθώς και τις ηθικές και δεοντολογικές αρχές για την άσκηση του δικηγορικού επαγγέλματος.  (2) Δικηγόρος ο οποίος δεν διαθέτει τον απαιτούμενο χρόνο για να εκπληρώσει το καθήκον που αναφέρεται στην παράγραφο (1) πιο πάνω, οφείλει να μην προσλαμβάνει στο δικηγορικό του γραφείο ασκούμενο δικηγόρο.  (3) Ασκούμενος δικηγόρος δεν πρέπει να απασχολείται συστηματικά σε μη δικηγορικής φύσεως εργασίες.  (4) Ο ασκούμενος δικηγόρος πρέπει να τυγχάνει δίκαιης και ίσης σε σχέση με άλλους ασκούμενους δικηγόρους μεταχείρισης.  (5) Θα παρέχεται εύλογος χρόνος σε κάθε ασκούμενο δικηγόρο για σκοπούς μελέτης στο πλαίσιο προετοιμασίας για τις εξετάσεις του Νομικού Συμβουλίου για απόκτηση άδειας άσκησης του δικηγορικού επαγγέλματος.  (6) Κάθε ασκούμενος δικηγόρος θα λαμβάνει εύλογη (μηνιαία) πληρωμή σύμφωνα με την εκάστοτε νομοθεσία ή και τις εκάστοτε συστάσεις του Παγκύπριου Δικηγορικού Συλλόγου.  41. Ο Δικηγόρος οφείλει να σέβεται την αρχή της ισότητας των φύλων στις σχέσεις του με συναδέλφους, σαν εργοδότης και σαν συνάδελφος. |
| **ΣΧΕΣΕΙΣ ΜΕ ΑΛΛΟΥΣ ΟΡΓΑΝΙΣΜΟΥΣ** | |
|  | 42(1) Δικηγόρος που ασκεί την δικηγορία δεν επιτρέπεται να χρησιμοποιεί οποιοδήποτε όνομα, εμπορική επωνυμία και/ή σήμα και/ή να προβαίνει σε οποιεσδήποτε παραστάσεις που δύνανται να δημιουργήσουν στο κοινό ή τρίτους την εντύπωση ότι ο δικηγόρος προσφέρει νομικές υπηρεσίες ή ενεργεί ως δικηγόρος μέσω εταιρείας, σχήματος ή οργανισμού άλλου από εταιρεία δικηγόρων, συνεταιρισμό ή ως δικηγόρος που ασκεί δικηγορία ως άτομο, ούτε να επιτρέπει ή να συνάπτει συμφωνίες που να επιτρέπουν σε οποιοδήποτε μη δικηγόρο ή εταιρεία δικηγόρων να τον παρουσιάζει ως ή καθιστά μέλος, συνέταιρο ή υπάλληλο αυτής στο πλαίσιο παροχής νομικών συμβουλών ή τμήματος που διατείνεται ότι προσφέρει νομικές ή συναφείς υπηρεσίες, εκτός αν το όνομα, εμπορική επωνυμία, σήμα (1) αποτελείται εξ ολοκλήρου από το όνομα του δικηγόρου, ή (2) ανήκει εξ ολοκλήρου και δικαιωματικά στον δικηγόρο ή σε δικηγορική εταιρεία ή συνεταιρισμό δικηγόρων, μέλος του οποίου είναι ο δικηγόρος (το δικαίωμα χρήσης ή ανάλογο δικαίωμα δεν αποτελεί τέτοιο ιδιοκτησιακό δικαίωμα), ή κατέχει σχετική ρητή άδεια από τον Παγκύπριο Δικηγορικό Σύλλογο.  (2) Οι πρόνοιες του ανωτέρω (1) εφαρμόζονται mutatis mutandis σε δικηγορικές εταιρείες και συνεταιρισμούς δικηγόρων. |
|  | 43(1) Ο Καταστατικός Χάρτης των Θεμελιωδών Αρχών του Ευρωπαϊκού Δικηγορικού Επαγγέλματος και ο Κώδικας Δεοντολογίας για τους Ευρωπαίους Δικηγόρους, Παράρτημα 1, υιοθετούνται στους παρόντες Κανονισμούς και αποτελούν μέρος των κανόνων δεοντολογίας που ισχύουν για τους δικηγόρους δυνάμει του Μέρους IV του περί Δικηγόρων Νόμου Κεφ. 2, ως εκάστοτε βρίσκεται σε ισχύ και οι δικηγόροι έχουν υποχρέωση συμμόρφωσης προς τις πρόνοιές τους.  Στους παρόντες Κανονισμούς επισυνάπτεται ως Παράρτημα ΙΙ, μεταφρασμένο στην ελληνική γλώσσα το κείμενο του Καταστατικού Χάρτη των Θεμελιωδών Αρχών του Δικηγορικού Επαγγέλματος και ο Κώδικας Δεοντολογίας για τους Ευρωπαίους Δικηγόρους:  Νοείται ότι, σε περίπτωση σύγκρουσης των Παραρτημάτων Ι και ΙΙ, θα υπερισχύει το επίσημο αγγλικό κείμενο.  [(2)](https://www.ccbe.eu/fileadmin/speciality_distribution/public/documents/DEONTOLOGY/DEON_CoC/EN_DEON_CoC.pdf) Σε περίπτωση σύγκρουσης των προνοιών του Καταστατικού Χάρτη των Θεμελιωδών Αρχών του Ευρωπαϊκού Δικηγορικού Επαγγέλματος και του Κώδικα Δεοντολογίας για τους Ευρωπαίους Δικηγόρους με τους περί Δεοντολογίας των Δικηγόρων Κανονισμούς, υπερισχύουν οι πρόνοιες του Κώδικα Δεοντολογίας για τους Δικηγόρους. |
|  | 44. Οι περί Δεοντολογίας των Δικηγόρων Κανονισμοί του 2002 μέχρι 2013 διά του παρόντος καταργούνται. |

\*\* Το έγγραφο αυτό αποτελεί ανεπίσημο έγγραφο το οποίο έχει ετοιμαστεί για σκοπούς μελέτης και/ή συζήτησης της Έκτακτης Γενικής Συνέλευσης.